open-index/open-wikipedia-markdown huggingface dataset:
சேந்தனார் திருவிசைப்பா

பத்தாம் நூற்றாண்டில் வாழ்ந்த சைவப் பெருமகனார் சேந்தனார் என்பவரால் இயற்றப்பட்ட மூன்று நூல்கள் திருவிசைப்பா தோகுப்பில் இடம் பெற்றுள்ளன. திருவீழிமிழலை, திரு ஆ அடு துறை, திருவிடைக்கழி என்னும் என்னும் ஊர்களுக்குச் சென்று சேந்தனார் சிவனைப் போற்றிப் பாடிய பாடல்களும், தில்லைக்குப் பாடிய திருப்பல்லாண்டும் இவர் பாடிய திருவிசைப்பாக்கள்.

பாடல் எடுத்துக்காட்டு

பாடலங் காரப் பரிசில்கா(சு) அருளிப்
:பழுத்தசெந் தமிழ்மலர் சூடி
நீடலங் காரத்து எம்பெரு மக்கள்
:நெஞ்சினுள் நிறைந்துநின் றானை
வேடலங் காரக் கோலத்தின் அமுதைத்
:திருவீழி மிழலையூர் ஆளும்
கேடிலங் கீர்த்திக் கனககற் பகத்தைக்
:கெழுமுதற்(கு) எவ்விடத் தேனே. 

## கருவிநூல்
*மு. அருணாசலம், தமிழ் இலக்கிய வரலாறு, பத்தாம் நூற்றாண்டு, பதிப்பு 2005
## அடிக்குறிப்பு

பகுப்பு:10 ஆம் நூற்றாண்டுத் தமிழ் நூல்கள்
பகுப்பு:சைவ சமய நூல்கள்
செயலும் செயல்திறனும் (நூல்)

**செயலும் செயல்திறனும்** என்பது பெருஞ்சித்திரனார் எழுதிய சிறுவருக்கும் இளையோருக்குமான தன்முன்னேற்ற நூல் ஆகும்.  சிறுவர்களுக்கு ஏற்ற எளிய நடையில் செயல்களின் முக்கியத்துவம், செயல்களின் வகைகள், செயல்களைத் திறனாக நிறைவேற்றுவதற்கான திறன்கள் பண்புகள் பற்றி இந்த நூல் எடுத்துரைக்கிறது.  இந்த வகை நூல்களில் தமிழில் ஒரு முன்னோடி நூலாக இது அமைந்தது.

## வெளி இணைப்புகள்
* பாவலரேறு பெருஞ்சித்திரனாரின் "செயலும் செயல்திறனும்"

பகுப்பு:பெருஞ்சித்திரனார் படைப்புகள்
பகுப்பு:தன்முன்னேற்றத் தமிழ் நூல்கள்
பகுப்பு:சிறுவருக்கான தமிழ் நூல்கள்
பகுப்பு:இந்தியத் தமிழ் நூல்கள்
பகுப்பு:நாட்டுடைமை நூல்கள்
கேடி பில்லா கில்லாடி ரங்கா

**கேடி பில்லா கில்லாடி ரங்கா** 2013ல் வெளிவந்த நகைச்சுவை திரைப்படம். இதை பாண்டிராஜ் இயக்கியுள்ளார். இதில் விமல், சிவகார்த்திகேயன், பிந்து மாதவி, ரெஜினா கசாண்ட்ரா, டெல்லி கணேசன் போன்றோர் நடித்துள்ளனர்.

## கதைசுருக்கம்
விமலும் சிவகார்த்திகேயனும் எந்த வேலைக்கும் போகாமல் இருக்கும் இளைஞர்கள். இவர்களின் குறிக்கோள் அரசியலில் நுழைந்து பதவி பெற்று அதன் மூலம் பணம் சம்பாதிப்பதாகும். இருவரும் தங்கள் தவறுகளை உணர்ந்து திருந்த ஆரம்பிக்கும்போது, ஈடு செய்ய முடியாத இழப்பைச் சந்திக்கிறார்கள்.

## இசைக்கோவை

## மேற்கோள்கள்

## இணைப்புகள்
* 

பகுப்பு:2013 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:சிவகார்த்திகேயன் நடித்த திரைப்படங்கள்
பகுப்பு:யுவன் சங்கர் ராஜா இசையமைத்துள்ள திரைப்படங்கள்
பகுப்பு:டெல்லி கணேஷ் நடித்த திரைப்படங்கள்
பகுப்பு:சூரி நடித்த திரைப்படங்கள்
பகுப்பு:விமல் நடித்த திரைப்படங்கள்
லண்டனின் கண்

**இலண்டனின் கண்** (*London Eye*) என்பது இங்கிலாந்து இலண்டனில் உள்ள தேம்சு நதிக்கரையில் அமைக்கப்பட்டுள்ள ஒரு பெரும் இராட்டினம் (சக்கரம்) ஆகும். இதன் முழு அமைப்பும் 135 மீட்டர்கள் உயரமும், சக்கரத்தின் விட்டம் 120 மீட்டர்களும் ஆகும். இது ஐரோப்பாவில் மிக உயரமான இராட்டினம்.

இது ஐரோப்பாவிலேயே மிக பிரபலமான சுற்றுலா மையம். ஆண்டுதோறும் 3.5 மில்லியன் பேர் வருகை புரிகிறார்கள். 1 ஜனவரி 1, 2005 முதல் வருடா வருடம் 10 நிமிட வாணவேடிக்கைக் காட்சிகள் லண்டன் புத்தாண்டு கொண்டாட்டங்களின் மையப் புள்ளியாக உள்ளது. டேவிட் மார்க்ஸ் மற்றும் ஜூலியா பார்ஃபீல்ட் தம்பதியர் கட்டடக்கலை திறமையால் வடிவமைக்கப்பட்டது. இத்தம்பதியர் கட்டிடம் கட்ட முடியாமல் மிகவும் கடினப்பட்டனர். இறுதியில் பிரித்தானிய ஏர்வேஸ்  நிதியுதவி செய்தனர். சக்கரம் கட்ட ஒன்றரை ஆண்டு காலம் ஆனது. சக்கர கட்டுமானத்திற்கு 1700 டன் எஃகு பயன்படுத்தி உருவானது. மேலும் 3000 டன் கான்கிரீட் அடித்தளங்களுடன் பலமாக அமைத்துள்ளார்கள். ஒரு பெட்டியில் 25 பயணிகள் வரை செல்லலாம். >>>>>>  இளவரசி  டயானா  இறப்பு  இயற்கை  கார் விபத்து இல்லை  , இணையதள  தாக்குதல்   ஆகும்  , பகிரப்பட்ட  மனநிலை   1  உணவு விடுதிக்கு  செல்ல வேண்டும்  , 2  சந்தேக மனநிலை   என்னை  யரோ  பிடித்து  வைக்க  போராக   , இதனால்  மனநிலை  கட்டுபாட்டை இழந்து  அதி வேகமாக  கார் ஓட்டி  விபத்துக்கு  உள்ளானார்கள்   ,  இளவரசி இறப்பும்  இயற்கை  மரணம் இல்லை   சிங்கப்பூர்  , சீனா   இந்த  செயலை  செய்தது  .

## மேற்கோள்கள்

பகுப்பு:இலண்டனில் உள்ள நினைவுச் சின்னங்கள்
திருவிடைக்கழி

**திருவிடைக்கழி** (Thiruvidai Kazhi) இது இந்தியாவின் தமிழ்நாடு மாநிலம், மயிலாடுதுறை மாவட்டம், தரங்கம்பாடி வட்டம், செம்பனார் கோயில் ஊராட்சி ஒன்றியத்தில் அமைந்துள்ள ஓர் ஊர் ஆகும்.

## இவ்வூரின் சிறப்பு
இவ்வூரில் பாடல் பெற்ற சிவன் கோயில் உள்ளது. பத்தாம் நூற்றாண்டில் வாழ்ந்த கருவூர்த் தேவர், சேந்தனார் என்னும் புலவர்கள் இக்கோயிலைப் போற்றிப் பாடியுள்ளனர். இந்தப் பாடல்கள் ஒன்பதாம் திருமுறையில் இடம்பெற்றுள்ளன. 
காமேசுவரர் என்பது இவ்வூர்க் கோயிலின் இறைவன் பெயர். காமேசுவரி என்பது இறைவியின் பெயர். குரா, மகிழம் ஆகியவை கோயிலின் தலமரங்கள். இங்கே இருக்கும் முருகன் பெயர் பாலசுப்பிரமணிய சுவாமி பெயரில்தான் இருக்கிறது. அதே முருகனுக்கு பின்னால் இருக்கும் சிவன் பெயர் பாவ வினாச பெருமான் பெயரில் இருக்கிறது. இங்கே இருக்கும் அம்பாளின் பெயர் தேவசேனா பெயரில் இருக்கிறது. 

இதர சிறப்பு இடங்கள் உள்ளன. முருகனின் திருவருளால் பயோ பிளாக் என்ற நவீன மீன் வளர்ப்பு தொழில் திரு கஜேந்திரபிரபு அவர்கள் மூலம் நடைபெறுகிறது. மேலும் அதிநவீன தொழில் நுட்பங்களை பொருந்திய காளான் வளர்ப்பு தொழிலும் சிறப்பாக நடைபெறுகிறது.  திருவிடைக்கழி யில் ஐ.ஓ.டி கருவிகள் தயாரிக்கும் நிறுவனம் திரு. கஜேந்திரபிரபு அவர்கள் மூலம் இயக்கப்பட்டு வருகின்றன.

## அண்மையில் உள்ள கோயில்கள்
* திருக்கடையூர் அமிர்தகடேசுவரர் கோயில்
* கீழப்பெரும்பள்ளம் நாகநாதர் கோயில்
## மேற்கோள்கள்

## வெளி இணைப்புகள்
* திருவிடைக்கழி 
* திருவிடைக்கழி முருகன் கோவிலில் தைப்பூசம் தினமணி
* விக்கிமேப்பியாவில் திருவிடைக்கழி அமைவிடம்
பகுப்பு:மயிலாடுதுறை மாவட்டத்திலுள்ள கிராமங்கள்
கும்கி (திரைப்படம்)

**கும்கி** 2012ல் பிரபு சாலமன் இயக்கத்தில் வெளிவந்த தமிழ்த் திரைப்படமாகும்.  இது பிரபுவின் மகன் விக்ரம் பிரபுவின் அறிமுகப்படமாகும்.  இப்படம் தெலுங்கில் கஜராஜூ என்ற பெயரில் வெளியானது.  இப்படத்தில் லட்சுமி மேனன் தமிழில் அறிமுகமானார் ஆனால் இவரின் அடுத்த படமான சுந்தர பாண்டியன் படம் முதலில் வெளிவந்தது.  இப்படத்தில் தம்பி ராமையா விக்ரம் பிரபுவின் மாமாவாக நடித்துள்ளார். இப்படத்தை இயக்குநர் லிங்குசாமி தனது திருப்பதி பிரதர்ஸ் நிறுவனம் மூலம் தயாரித்துள்ளார்.

## கதை
பொம்மன் யானைப்பாகன், பொம்மனின் மாமா கோத்தலி (பொம்மன் கூடவே இருந்து வருபவர்), பொம்மனின் உதவியாள் உண்டியல்.  தன் யானையான மாணிக்கத்தை திருவிழா, திருமணம் போன்ற நிகழ்ச்சிகளில் பங்குபெற வாடகைக்கு விடுவதன் மூலம்  பொம்மனின் வாழ்வு நடக்கிறது. ஆதிகாடு என்ற பழமையை கடைபிடிக்கும் கிராமத்தில் கொம்பன் என்ற காட்டு யானை அட்டகாசம் செய்கிறது, கொம்பனால் பயிர்களுக்கும் உயிர்களுக்கும் இழப்பு ஏற்படுகிறது.  அரசாங்க அதிகாரிகளின் உதவியில்லாமல் தாங்களே கொம்பனை சமாளித்து அறுவடையை எச்சேதமும் இல்லாமல் செய்ய கிராம பெரியவர்கள் முடிவு செய்கிறார்கள். இதற்காக கும்கி யானையை அறுவடை சமயத்தில்  கொண்டு வந்து கொம்பனை அடக்க முடிவு செய்கிறார்கள். கும்கி யானைக்கு உரியவர் தவிர்க்க இயலாமல் வெளியூர் சென்றதால் அதற்கு பதில் 2 நாட்கள் மாணிக்கத்தை கும்கி யானையாக நடிக்க வைக்க பொம்மன் முடிவு செய்கிறார். பொம்மன், மாணிக்கம், கோத்தலி, உண்டயலுடன் ஆதிகாட்டை அடைகிறார். அங்கு கிராமத் தலைவனின் மகள் அல்லியைக் கண்டதும் காதல் கொள்கிறார்.  அக்கிராம மக்கள் வெளியூர் மக்களைத் திருமணம் செய்வதில்லை.  திருமணம் அக்கிராமத்தில் உள்ளவர்களுக்குள்ளேயே தான் நடக்கும். 200 ஆண்டுகளுக்கு மேலாக இப்பழக்கம் அங்கு உள்ளது. அல்லி பொம்மனை விரும்ப ஆரம்பிக்கிறாள். இச்சமயத்தில் கொம்பன் அக்கிராமத்தைத் தாக்குகிறது கோத்தலியும் உண்டியலும் கொம்பனால் இறக்கிறார்கள் பொம்மன் காயமடைகிறார். மாணிக்கத்திற்கும் கொம்பனுக்கும் நடந்த சண்டையில் கொம்பன் இறக்கிறது, சண்டையில் மாணிக்கத்திற்கு பலமான காயமேற்பட்டு அதுவும் இறக்கிறது. தன் காதலால் கோத்தலி, உண்டியல் மாணிக்கத்தை இழந்ததை எண்ணி பொம்மன் அழுகிறார். கிராமத் தலைவர் அல்லிக்கும் பொம்மனுக்கும் உள்ள காதலை அறிகிறார்.

## கதை மாந்தர்கள்
*விக்ரம் பிரபு - பொம்மன்
*லட்சுமி மேனன் - அல்லி
*தம்பி ராமையா - கோத்தலி (பொம்மனின் மாமன்)
*அசுவின் ராஜா - உண்டியல்

## பாடல்கள்

## மேற்கோள்கள்


பகுப்பு:2012 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:இந்திய நாடகத் திரைப்படங்கள்
பகுப்பு:பிரபு சாலமன் இயக்கிய தமிழ்த் திரைப்படங்கள்
பகுப்பு:டி. இமான் இசையமைத்த தமிழ்த் திரைப்படங்கள்
பகுப்பு:தம்பி ராமையா நடித்த திரைப்படங்கள்
பகுப்பு:விக்ரம் பிரபு நடித்த திரைப்படங்கள்
பகுப்பு:லட்சுமி மேனன் நடித்த திரைப்படங்கள்
பகுப்பு:இந்தியத் தமிழ்த் திரைப்படங்களில் யானைகள்
நிபோங் திபால்

**நிபோங் திபால்** (மலாய்: *Nibong Tebal*, சீனம்: *,高淵*) என்பது மலேசியா, பினாங்கு, மாநிலத்தில் செபராங் பிறை பகுதியில் உள்ள துரிதமாக வளர்ச்சி பெற்றுவரும் ஒரு நகரம் ஆகும். இந்த நகரத்திற்கு அருகாமையில் பத்து காவான் நகரமும், பேராக் மாநிலத்தின் பாரிட் புந்தார் நகரமும், கெடா மாநிலத்தின் செர்டாங் நகரமும் உள்ளன. நிபோங் திபால் ஒரு நாடாளுமன்றத் தொகுதியைக் கொண்டுள்ளது.

## வரலாறு

இது ஓர் அமைதியான நகரம். இந்த நகரத்தைச் சுற்றிலும் எண்ணெய்ப்பனைத் தோட்டங்கள் உள்ளன. முன்பு இந்தத் தோட்டங்கள் ரப்பர் தோட்டங்களாக இருந்தன. ஆயிரக்கணக்கான தமிழர்கள் அத்தோட்டங்களில் வேலை செய்தனர். நில மேம்பாட்டுத் திட்டங்களின் காரணமாக, அங்கு வேலை செய்த தமிழர்கள், வேறு இடங்களுக்கு மாறிச் சென்று விட்டனர்.

தோட்டப்புறங்களில் பிறந்து வளர்ந்த இளைய தலைமுறையினர், உயர்க்கல்வி பெற்றதும் நகர்ப்புறங்களுக்கு மாறிச் சென்றனர். சிலர் நிபோங் திபால் நகருக்கு அருகாமையில் உள்ள தொழில்பேட்டைகளில் வேலை செய்கின்றனர். இங்கு அதிகமாகச் சீனர்கள் வாழ்கின்றனர்.

### தொடர்வண்டி இருப்புப் பாலம்

நிபோங் திபால் நகரின் அருகில் கிரியான் ஆறு செல்கிறது. இந்த ஆறு மலாக்கா நீரிணையில் கலக்கிறது. ஆற்றின் முகத்துவாரத்தில் பல மீன்பிடி கிராமங்கள் உள்ளன. அங்கு பெரும்பாலும் மலாய்க்காரர்களும் சீனர்களும் வாழ்கின்றனர்.

நிபோங் திபால் நகருக்கு பழைய சாலையின் வழியாக வருபவர்கள், ஒரு தொடர்வண்டி இருப்புப் பாலத்தைக் கடந்து வரவேண்டும். இந்தப் பாலம் வரலாற்றுப் பின்னணிகளைக் கொண்டது.

### 99 வாசல்கதவு மாளிகை
150 ஆண்டுகள் பழைமை வாய்ந்த ஒரு மாளிகை, நிபோங் திபால் நகருக்கு அருகில் இருக்கும் பைராம் செம்பனைத் தோட்டத்தில் அனாதையாகக் கைவிடப்பட்டுள்ளது. 99 வாசல் கதவுகளைக் கொண்ட மாளிகை என்பதால், இதற்கு 99 வாசல்கதவு மாளிகை *(99-Door Mansion)* என்று பெயர். முன்பு பைராம் தோட்டம் விக்டோரியா தோட்டம் என்று அழைக்கப்பட்டது.

1840இல் கிழக்கிந்திய கம்பனியைச் சேர்ந்த ஓர் ஆங்கிலேயர்] இந்த மாளிகையைக் கட்டினார்.இந்த மாளிகையில் பத்து அறைகள் உள்ளன. இதன் பெயர் கலிடோனியா மாளிகை என்றும் சொல்லப்படுகிறது. இரண்டாவது உலகப் போரின் போது, ஜப்பானியர்கள் இந்த மாளிகையை இராணுவத்தின் தலைமை அலுவலகமாகப் பயன்படுத்தினர்.

### விக்டோரியா தோட்டம்

19ஆம் நூற்றாண்டில், இந்தத் தோட்டம் ஒரு கரும்புத் தோட்டமாக இருந்தது. 1880இல் உலகளாவிய நிலையில் சீனியின் விலை வீழ்ச்சியுற்றதும் விக்டோரியா தோட்டத்தில் ரப்பர் பயிர் செய்யப்பட்டது. 1960களில் ரப்பர் விலையும் வீழ்ச்சியுற்றது. அதன் பின்னர் செம்பனை பயிர் செய்யப்பட்டது. விக்டோரியா தோட்டத்தின் பெயரும் பைராம் தோட்டம் என்று மாற்றம் கண்டது.

தமிழ்நாட்டில் இருந்து சஞ்சிக்கூலிகளாக இங்கு வந்த தமிழர்கள் ஒரு நூற்றாண்டு காலம் இந்தத் தோட்டத்தில் பணி புரிந்துள்ளனர். கால மாற்றங்களின் காரணமாக நூற்றுக்கணக்கான தமிழர்கள் அங்கிருந்து குடிபெயர்ந்துவிட்டனர். இப்போது வங்காளதேசிகளும், இந்தோனேசியர்களும் ஒப்பந்த அடிப்படையில் வேலை செய்து வருகின்றனர்.

## மேலும் பார்க்க
* ஜோர்ஜ் டவுன் பினாங்கு பெருநகர பகுதி
* செபராங் பிறை

## மேற்கோள்கள்

## இருப்பிடம்

பகுப்பு:மலேசிய நகரங்கள்
பகுப்பு:பினாங்கு மாநிலத்தின் நகரங்கள்‎
நிரம்ப அழகிய தேசிகர்

**நிரம்ப அழகிய தேசிகர்**  16 ஆம் நூற்றாண்டில் வாழ்ந்த சைவப் பெருமகன். இவர் வேதாரணியத்தில் தேசிகர்  குலத்தில் பிறந்தவர். வடமொழியிலும்  தென்மொழியிலும்  வல்லவர். கமலை ஞானப்பிரகாசரின் மாணாக்கர். 

சில காலம் மதுரையில் வாழ்ந்தார். இவரது உடலில் நுணாக்காய்க் கிராந்தி என்னும் நோய் இருந்தது. அதனால் இவர் ஒதுக்குப்புறமாகவே வாழ்ந்துவந்தார். அவ்வழியே வந்த சிற்றரசன் ஒருவன் இவரைக் கண்டு வினவியபோது காவலர் இவரது நோயைப் பற்றியும், புலமை பற்றியும் எடுத்துரைத்தனர். மன்ன்ன் புலமையைப் போற்றி ‘நிரம்ப அழகியரோ’ என்றான். அதுமுதல் இவருக்கு நிரம்ப அழகியார் என்னும் பெயர் வழங்கலாயிற்று எனவும் கூறுவர். 

குரு காலமான பின்னர் இவர் திருப்பரங்குன்றத்தில் சில காலம் வாழ்ந்துவந்தார். அப்போது திருப்பரங்குன்ற புராடம் பாடினார். 

பின்னர் தமது மூதாதையரின் வேண்டுகோளுக்கு இணங்க குன்றக்குடிக்கு அருகிலுள்ள துழாவூர் என்னுமிடத்தில் மடம் அமைத்துத் தங்கினார். அப்போது இவருக்கு மாணாக்கர் பலர் இருந்தனர். அவர்களில் குறிப்பிடத் தக்கவர் மூவர். ஒருவர் திருவாரூர்ப் புராணம் பாடிய அளகை சம்பந்த முனிவர். மற்றொருவர் செப்பேச புராணம் பாடிய ஞானக்கூத்தர். இன்னொருவர் சங்கரவிலாசம் பாடிய சிதம்பரநாத பூபதி. 

இராமேசிவரம் கோயிலை நிருவாகித்து வந்த சிலர் இவருக்கு மாணாக்கர் ஆயினர். அதனால் இவர் சேது புராணம் பாடினார். 

துழாவூர் மடத் தலைவர்கள் இல்லறத்தார். தந்தையிடமிருந்து மகன் தலைமைப் பொறுப்பினை ஏற்ற பின்னர் தந்தை துறவு பூண்பது வழக்கம். இந்தப் பரம்பரை அறுநூறு ஆண்டுகளாகத் தொடர்கிறது என்கின்றனர். 

நிரம்ப அழகிய தேசிகரை 16 ஆம் நூற்றாண்டு அதிவீரராம பாண்டியர், திருவிளையாடல் புராணம் பாடிய பரஞ்சோதி முனிவர் ஆகியவர்களோடு தொடர்பு படுத்துவது வரலாற்றுக்குப் பொருந்த்தாது. நுணாக்காய்க் கிராந்தி நோய்க் கதையும் போலியே. 

இவர் இயற்றிய நூல்கள்
*திருப்பரங்கிரிப் புராணம்
*சேது புராணம்
*சித்தியார் பரபக்க உரை
*திருவருட்பயன் உரை

*குருஞான சம்பந்தர் மாலை என்னும் நூல் இவரால் இயற்றப்பட்டதாகக் கூறப்படுகிறது.
 
## கருவிநூல்
*மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, முதல் பாகம், பதிப்பு 2005
## அடிக்குறிப்பு

பகுப்பு:சைவ சமயம்
ஆடாசிட்டி (ஒலித் தொகுப்புக் கருவி)

ஆடாசிட்டி ஒலித் தொகுப்புக் கருவி (Audacity audio editor) இலவசமாக பதிவிறக்கக்கூடிய திற மூல மென்பொருளாகும். இது விண்டோசு, மேக், லினக்சு போன்ற இயங்குதளங்களுக்கு ஏற்ப வடிவமைக்கப்பட்டுள்ளது. வெவ்வேறு ஒலிக் கோப்பு வடிவங்களை கலக்கச் செய்தல், ஒலிப் பதிவு, இரைச்சல் நீக்கம் ஆகியனவற்றை இதன் மூலம் மேற்கொள்ளலாம். ஒலியின் பல்வேறு காரணிகளை மாற்றியமைத்துக் கொள்ளவும் பயன்படுத்தப்படுகிறது.

முதன் முதல் 1999ஆம் ஆண்டு இறுதியில் கார்னிகி மெல்லன் பல்கலைக்கழகத்தைச் சேர்ந்த டோமினிக் மாச்சோனி என்பவராலும் ரோசர் டானென்பர்க் என்பவராலும் தொடங்கப்பட்டது. 28 மே 2008, 0.8 பதிப்பை வெளியிட்டார்கள்

10 அக்டோபர் 2011 வரை சோர்சுபோர்ச்சு தளத்தில் 76.5 மில்லியன் தரவிறக்கத்துடன் 11வது புகழ்பெற்ற மென்பொருளாக அத்தளத்தில் இருந்தது. சிறந்த பல் ஊடக திட்டத்துக்கு வழங்கப்படும் சோர்சுபோர்ச்சு சமூகத்தின் தேர்வாக 2007 & 2009 ஆண்டுகளில் அடாசிட்டி இருந்தது. மார்ச்சு 2015 முதல் போசுஅப் என்னும் தளத்தில் செயல்படுகிறது.

## வெளியிணைப்புகள்
*முதன்மைத் தளம்
*பன்மொழித் தளம்

## மேற்கோள்கள்

பகுப்பு:கட்டற்ற மற்றும் திறமூல மென்பொருள்கள்
திருப்பரங்கிரிப் புராணம்

**திருப்பரங்கிரிப் புராணம்** 16 ஆம் நூற்றாண்டில் நிரம்ப அழகிய தேசிகர் என்பவரால் இயற்றப்பட்டது. திருப்பரங்குன்றத்தைத் திருப்பரங்கிரி எனக் கூறுவது அக்கால வடமொழி மோகம். காந்தம் என்னும் வடமொழி நூலில் தலமான்மியம் கூறும் பகுதியில் இந்தக் கதை உள்ளது என்பர். இது தமிழில் எழுதப்பட்ட புராணம். 11 சருக்கங்களும், 526 பாடல்களும் இதில் உள்ளன. 

குமரன் உபதேசம், குமரன் தவம், சிபி வேந்தன் நிலக்கொடை, அரிச்சந்திரன் இங்கு வந்து ஆலயம் எடுத்தது முதலான கதைகள் இதில் கூறப்பட்டுள்ளன. சூர சமகாரச் சருக்கம், திருக்கல்யாணச் சருக்கம் என்றெல்லாம் நூல் வளர்கிறது. 

பாடல் (எடுத்துக்காட்டு) 

உண்டிட உவட்டாது எழுந்த புத்தமுதே, ஊற்று எழப் பழுத்த தீங் கரும்பே
வண்டு எழாது அலர்ந்து வளர்ந்த பூங்கொடியே, வடித்திடாத் தெளிந்த செந் தேனே
எண் திசை விளங்க வரும் தனி விளக்கே, இனித்து இனித்து அருந்து கற்கண்டே
மண்டலம் புகழ வளர்ந்த பெண் அரசே, மறம் எழாது எழுந்த பேரொளியே      
இந்த நூலின் பதிப்புகள் இரண்டு உள்ளன.   
## கருவிநூல்
*மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, முதல் பாகம், பதிப்பு 2005
## அடிக்குறிப்பு

பகுப்பு:16 ஆம் நூற்றாண்டுத் தமிழ் நூல்கள்
சென்னை கணிதவியல் கழகம்

**சென்னை கணிதவியல் கழகம்** (*Chennai Mathematical Institute*) சென்னையில் அமைந்துள்ள கல்வி, ஆய்வுக் கழகம். இங்கு இயற்பியல், கணிதம், கணினியியல் படிப்புகள் வழங்கப்பட்டாலும், கணிதப் படிப்பு உயராய்வுப் படிப்பாக வழங்கப்படுகிறது. இது 1989 இல் தொடங்கப்பட்டு, இளநிலை, முதுநிலை படிப்புகள் வழங்கப்படுகின்றன. தொடக்க காலத்தில் தி. நகரில் அமைந்திருந்த இதன் வளாகம் பின்னர் சிறுசேரியின் சிப்காட் தொழினுட்பப் பூங்காவிற்கு மாற்றப்பட்டது. இதன் கலை, அறிவியல் நிகழ்வான ஃபியெஸ்டா ஆண்டுக்கொரு முறை நடைபெறுகிறது.

## மேற்கோள்கள்

பகுப்பு:தமிழ்நாட்டு கலை மற்றும் அறிவியல் கல்லூரிகள்
பகுப்பு:சென்னையில் உள்ள பல்கலைக்கழகங்களும் கல்லூரிகளும்
பகுப்பு:இந்தியக் கணிதவியல்
பகுப்பு:தமிழ்நாட்டிலுள்ள ஆராய்ச்சி நிறுவனங்கள்
இயற்கை அறிவியல்

[thumb|right|310px|இயற்கை அறிவியல் நம்மைச் சுற்றியுள்ள உலகமும் அண்டமும் எவ்வாறு இயங்குகின்றன என்பதைக் கண்டறிய முற்படுகிறது. இதில் முதன்மையாக ஐந்து கிளைகள் உள்ளன: [வேதியியல் (நடு), வானியல், புவி அறிவியல், இயற்பியல், மற்றும் உயிரியல் (மேல்-இடதிலிருந்து வலச்சுற்றாக).]]

**இயற்கை அறிவியல் ** (*natural sciences*) என்பது இயற்கை உலகத்தை நடத்துகின்ற பல்வேறு  விதிகளை அறிவியல்சார்ந்த முறைமைகளால் விளக்க முற்படுகின்ற  அறிவியலின் கிளை ஆகும்.  "இயற்கை அறிவியல்" என்ற சொல்லாட்சி மனித நடத்தைகளையும் சமூக அமைப்புக்களையும் அறிவியல் அறிவு வழி கொண்டு ஆய்கின்ற *சமூக அறிவியலில்* இருந்தும் மனித நிலைகளை பகுத்தாய்வு நோக்குடன் ஆய்கின்ற *மனிதவள அறிவியலில்* இருந்தும் வழமையான அறிவியலான கணிதம், ஏரணம் போன்றவற்றில் இருந்தும் வேறுபடுத்துமாறு பயன்படுத்தப்படுகிறது.

## மேற்சான்றுகள்

## மேலும் அறிய
* Defining Natural Sciences  Ledoux,S. F., 2002: Defining Natural Sciences, *Behaviorology Today*, **5(1)**, 34-36.
## வெளி இணைப்புகள்

* The History of Recent Science and Technology
* Natural Sciences Information on the Natural Sciences degree programme at Durham University.
* Natural Sciences  Contains updated information on research in the Natural Sciences including biology, geography and the applied life and earth sciences.
* Natural Sciences Information on the Natural Sciences degree programme at the University of Bath which includes the Biological Sciences, Chemistry, Pharmacology, Physics and Environmental Studies.
* Reviews of Books About Natural Science This site contains over 50 previously published reviews of books about natural science, plus selected essays on timely topics in natural science.
* Scientific Grant Awards Database  Contains details of over 2,000,000 scientific research projects conducted over the past 25 years.
* Natural Sciences Tripos Provides information on the framework within which most of the natural science is taught at the University of Cambridge.
* E!Science Up-to-date science news aggregator from major sources including universities.
இயல் மெய்யியல்

**இயல் மெய்யியல்** (*Natural philosophy*) அல்லது **இயற்கையின் மெய்யியல்** (இலத்தீன்: *philosophia naturalis*) என்பது இயற்கை மற்றும்  அண்டத்தைக் குறித்த மெய்யியல் ஆய்வாகும். அறிவியல் மற்றும் தொழினுட்பத்தின் மேம்பாடுகளுக்கு முன்னர் இத்துறையே முதன்மையாக இருந்தது. இயற்பியல்  போன்ற இயற்கை அறிவியல் துறைகளுக்கு இதுவே முன்னோடியாக இருந்தது. 

இயற்கை அறிவியல் வரலாற்றின்படி மெய்யியிலிருந்தே , குறிப்பாக இயல் மெய்யியலிலிருந்தே உருவானது. பல தொன்மையான  பல்கலைக்கழகங்களில் நெடுங்காலமாக நிறுவபட்டிருந்த இயல் மெய்யியல் தலைமைப் பீடங்கள் தற்காலத்தில் இயற்பியல் பேராசிரியர்களால் நிரப்பப்பட்டுள்ளன.  தற்காலப் பயன்பாடான  *அறிவியலும்*  *அறிவியலாளர்களும்*  19வது நூற்றாண்டிலிருந்தே புழக்கத்திற்கு வந்தன.   இயற்கைவாத-சமயவியலாளர் வில்லியம் ஹியூவெல் தான் முதன்முதலில் "அறிவியலாளர்" என்ற சொல்லாட்சியை அறிமுகப்படுத்தினார். எடுத்துக்காட்டாக, ஐசாக் நியூட்டன்  1687 ஆம் ஆண்டில் வெளியிட்ட தமது அறிவியல் ஆய்வறிக்கைக்கு ''இயல் மெய்யியலின் கணிதக் கோட்பாடுகள்'' என்றும் 1867இல் வில்லியம் தாம்சனும் பீட்டர் டைட்டும் எழுதிய ஆய்வறிக்கை *இயல் மெய்யியல் ஆய்வறிக்கை* என்றும் பெயரிடப்பட்டிருந்தன.

## மேலும் அறிய
*
*Edwin Arthur Burtt, *Metaphysical Foundations of Modern Science* (Garden City, NY: Doubleday and Company, 1954).
*Philip Kitcher, *Science, Truth, and Democracy.* Oxford Studies in Philosophy of Science. Oxford; New York: Oxford University Press, 2001.  LCCN:2001036144 
*பெர்ட்ரண்டு ரசல், *A History of Western Philosophy and Its Connection with Political and Social Circumstances from the Earliest Times to the Present Day* (1945) Simon & Schuster, 1972.
*
*David Snoke, *Natural Philosophy: A Survey of Physics and Western Thought.*  Access Research Network, 2003. .http://www.cityreformed.org/snoke/hsbook/hsbook.html  http://www.thehomeschoolmagazine.com/Homeschool_Reviews/reviews.php?rid=909

## வெளி இணைப்புகள்
* "Aristotle's Natural Philosophy", Stanford Encyclopedia of Philosophy
* Institute for the Study of Nature
** "A Bigger Physics," a talk at MIT by Michael Augros
** Other articles

பகுப்பு:இயற்கை
பகுப்பு:மெய்யியல் வரலாறு
சேது புராணம்

**சேது புராணம்** என்னும் நூல் நிரம்ப அழகிய தேசிகர் என்பவரால் 16 ஆம் நூற்றாண்டில் எழுதப்பட்டது. சேது என்பது இராமர் இலங்கைக்குச் செல்லக் கட்டியதாகச் சொல்லப்படும் பாலம். பாலம் கட்டப்பட்ட ஊர் இராமேசுவரம். எனவே சேது புராணம் இராமேசுரம் கோயில் பற்றிய புராணம். 

ஆசிரியர் இந்த நூலை ஒரு தலபுராணமாக மட்டும் செய்யாமல், ஒரு காப்பியம் போலவே படைத்துள்ளார். இந்த நூல் இராமநாத மாமுனிவர் என்பவரை வாழ்த்தி முடிகிறது. எனவே இந்த மாமுனிவரின் வேண்டுகோளின்படி இந்நூல் செய்யப்பட்டதாகத் தெரிகிறது. 

45 சருக்கங்களும், 3438 பாடல்களும் கொண்ட விரிவான நூல் இது. 
## நூல் அமைதி
*விநாயகர், சபாபதி நடராசர். சரசுவதி ஆகியோருடன் சிவஞானபோதம் சொன்ன மெய்கண்டாருக்கும் வணக்கம் கூறுவது அந்த நூலில் இவருக்கு இருந்த ஈடுபாட்டைப் புலப்படுத்துகிறது. சேதுவில் இராகவன் இராமநாதனை நிறுவிய கதையை இந்நூல் பாடுகிறது.
*அணையை நளனைக்கொண்டு கட்டுமாறு சமுத்திர-ராசன் ஆணையிட்டானாம்.
*சேதுவில் இராமன் தன் பெயரில் இலிங்கம் அமைத்தான்.
*நூலின் இறுதியில் உள்ள சேதுபாலச் சருக்கத்தில் இங்கு நீராடி வழிபடுவோர் அடையும் பலன் கூறப்பட்டுள்ளது.
*துதிப்பாடல்கள் மிகுதியாக உள்ள இந்த நூலில் அடுக்குப் பாடல்கள் பத்துக்கு மேல் அடுக்கப்பட்ட பாடல்களாக உள்ளன.
*தேவாரம், திருவாசகம், கம்பராமாயணம் முதலான நூல்களின் சந்தங்களும் கருத்துக்களும் இந்நூலில் பரந்து காணப்படுகின்றன.  
*பாடல் (எடுத்துக்காட்டு) 
:அறுசீர்க் கழிநெடிலடி ஆசிரிய விருத்தம்
:(காய் 4 / மா தேமா)
:வீடானைப் பிறவானை நினையானை மறவானை 
:..வேறொன் றோடும்
:கூடானைப் பிரியானைக் குணங்குறியொன்(று) இல்லானைக் 
:..குகப்பி ரானை
:நீடானை முகத்தானைப் பயந்தானைத் தொழுதமரர் 
:..நிரப்பு நீங்கும்
:ஆடானை நகருமுடைத்(து) அன்னதமிழ் நாடதன்சீர் 
:..அளவிற்(று) ஆமோ.

இது தத்துவமும் இயைபுத்தொடை அடுக்கும் கொண்ட பாடல்

## கருவிநூல்
*மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, முதல் பாகம், பதிப்பு 2005
## அடிக்குறிப்பு

பகுப்பு:16 ஆம் நூற்றாண்டுத் தமிழ் நூல்கள்
ஐரோப்பிய மையவாதம்

**ஐரோப்பிய மையவாதம்** (*Eurocentrism*) என்பது உலகை ஐரோப்பிய தரப்பிலிருந்து நோக்குதலாகும். இப்பதம் 20 ஆம் நூற்றாண்டின் பிற்பகுதியில் காலனிமயமழிதல் காலகட்டத்தில் உருவாக்கப்பட்டது. 16-19 நூற்றாண்டுகளில் காலனிமயமாக்கம் ஏகாதிபத்தியம் ஆகியவற்றால் உலக அரங்கில் ஐரோப்பிய நாடுகள் மிகுந்த தாக்கம் கொண்டிருந்தன. பல்வேறு துறைகளிலும் இத்தாக்கத்தின் விளைவுகள் இருந்தன. பத்தொன்பதாம் நூற்றாண்டில் கலை மற்றும் அறிவியல் துறைகளில் உருவான பன்னாட்டு ஒழுங்கமைவுகளில் இத்தாக்கம் காணப்படுகிறது. உலகமெங்கும் பயன்படுத்தப்படும் பொது ஊழி நாட்காட்டி முறை, இலத்தீன் எழுத்து முறை, கிரீன்விச் இடைநிலை நேரம் போன்றவை இந்த ஐரோப்பிய மையவாதத்தின் வெளிப்பாடுகளே. ஐரோப்பிய மையவாத நோக்கில் ஐரோப்பா  ஒன்றிணைந்தானவொரு நிலப்பரப்பாகவும், பண்பாட்டுக் கூறாகவும் கருதப்படுகிறது. ஐரோப்பியப் பண்பாடு உள்வாங்கிய கிழக்காசியக் கூறுகள் பெரிதாகக் கண்டுகொள்ளப்படுவதில்லை. இந்நோக்கு உலகின் பிற பண்பாடுகளைக் காட்டிலும் மேற்கத்திய பழக்கவழக்கங்கள் மேலானவை என நிறுவ முனைகிறது.

## மேற்கோள்கள்

பகுப்பு:பண்பாடு
பகுப்பு:வரலாறு
பகுப்பு:இனச்சார்பு
பயங்கர ஆட்சி

**பயங்கர ஆட்சி** (*Reign of Terror*) என்பது பிரெஞ்சுப் புரட்சியின் போது செப்டம்பர் 5, 1793 - ஜூலை 28, 1793 காலகட்டத்தில் நிலவிய வன்முறை நிகழ்வுகளைக் குறிக்கப் பயன்படும் பெயர். இந்த வன்முறை கிரோண்டின்கள், ஜேக்கோபின்கள் ஆகிய இரு அரசியல் கட்சிகளிடையே ஏற்பட்ட அதிகாரப் பலபரீட்சையால் விளைந்தது. இதில் “புரட்சியின் எதிரிகள்” என்று முத்திரை குத்தப்பட்ட ஆயிரக்கணக்கானோர் கில்லோட்டின் எந்திரம் மூலம் கொல்லப்பட்டனர். பாரிசு நகரில் மட்டும் 2,639 பேரும், பிரான்சு முழுவதும் மொத்தமாக 16,594 பேரும் இக்காலகட்டத்தில் கில்லட்டின் மூலம் தலை துண்டிக்கப்பட்டு கொல்லப்பட்டனர். விசாரணையற்ற மரண தண்டனை நிறைவேற்றல்களின் காரணமாக மேலும் 25,000 பேர் கொல்லப்பட்டனர். 

பிரெஞ்சுப் புரட்சி தொடங்கி சில ஆண்டுகளில் புரட்சிக்காரர்களிடையே நிலவிய பிளவுகள் தீவிரமாயின. முடியாட்சியின் ஆதரவாளர்களுக்கும் புரட்சிகர அரசுக்குமிடையே நீடித்த உள்நாட்டுப் போரும், முடியாட்சிக்கு ஆதரவாக பிற ஐரோப்பிய நாடுகள் புரட்சிகர பிரான்சு மீது படையெடுத்தமையும் இப்பிளவினைத் தீவிரப்படுத்தின. புரட்சிகர நாடாளுமன்றத்தில் மிதவாத கிரோண்டின்கள் ஒரு புறமும், தீவிரவாத ஜேக்கோபின்கள் இன்னொரு புறமும் மோதிக் கொண்டனர். இம்மோதலில் ஜேக்கோபின்களின் கரம் ஓங்கி செப்டம்பர் 6, 1793 இல் பொதுமக்கள் பாதுகாவலுக்கான குழு நாட்டின் பாதுகாப்புக்காக உருவாக்கப்பட்டது. ஜேக்கோபின்களின் கட்டுப்பாட்டில் இருந்த இக்குழு உள்நாட்டு எதிரிப்பினையும் வெளிநாட்டு எதிரிப் படைகளையும் ஒருங்கே சமாளிக்க பயங்கரமான வன்முறைப் போக்கினைக் கையாண்டது. அரசியல் எதிரிகளையும், உள்நாட்டுப் பகைவர்களையும் பல்லாயிரணக்கணக்கில் கில்லோட்டின் மூலம் கொன்றது. அவர்களுக்கு எதிராக மக்களிடையே வெறியேற்றி வன்முறையைத் தூண்டியது. இந்நிலை ஜூலை 1794 வரை நீடித்தது. அரச வன்முறை அளவுக்கதிகமானதால் ஜேக்கோபின்களின் அரசியல் எதிரிகள் ஒன்றிணைந்து எதிர்ப்புரட்சி நடத்தி மேக்சிமில்லியன் ரோபெஸ்பியர் போன்ற ஜேக்கோபின் தலைவர்களைக் கில்லோடின் மூலம் கொன்றனர். இத்துடன் பயங்கர ஆட்சி முடிவுக்கு வந்தது. 

## மேற்கோள்கள்

## மேலும் படிக்க
* 
* 
* 
* 
* 
** Reviewed by Adam Thorpe in *[[தி கார்டியன்]]*, 23 December 2006.
* 
* 
* 
* 
* 
* 
* 
* 
* 
* 

பகுப்பு:பிரெஞ்சுப் புரட்சி
அடுக்குப் பாடல்கள்

**அடுக்குப் பாடல்கள்** ஓசை-அடுக்கிலும், எண்ணிக்கை அடுக்கிலும் காணப்படுகின்றன.
ஒரு நிகழ்வின்மீது ஒத்த ஓசைப்பாக்கள் பல பாடல்களை அடுக்கிப் பாடப்பட்ட பாடல்கள் **இசையடுக்குக் பாடல்கள்**.
## இசையடுக்கு
மூன்றடுக்குத் **தாழிசை**

*கலிப்பாவில் தாழிசைப் பாடல்கள் இசையடுக்குப் பாடல்களாக ஒரு நிகழ்வின் மீது மூன்றடுக்காக வருகின்றன.

மூன்றடுக்கு **வரியிசை**

*சிலப்பதிகார வரிப்பாடல்கள் மூன்றடுக்காக வரும் இசையடுக்குப் பாடல்கள் 

*ஐங்குறுநூறு 10, 10 ஆக ஒத்த இசையுடன் அடுக்கிப் பாடப்பட்ட நூல்

## எண்ணடுக்கு
ஒரு பொபொருளின் மீது அடுக்கி வரும் பாடல்கள் ஒத்த ஓசை-அடுக்கு இல்லாமல் குறிப்பிட்ட எண்ணிக்கையில் அடுக்கி வருவதுண்டு. இவை **எண்ணடுக்குப் பாடல்கள்**. இவற்றைப் பத்து என்னும் சொல்லால் குறிப்பிடுகின்றனர்.  

பத்தடுக்கு

*பதிற்றுப்பத்து ஒவ்வொருவர் மீதும் 10 பாடல்களை அடுக்கிப் பாடப்பட்ட நூல்

*திருக்குறள் ஒவ்வொரு தலைப்பிலும் 10 பாடல் கொண்ட நூல்

*ஐந்திணை ஐம்பது

*திணைமொழி ஐம்பது

*தேவாரம், திருவாசகம், திவ்வியப் பிரபந்தம், திருவிசைப்பா முதலான நூல்களிலும் 10 அடுக்கு முறைமை காணப்படுகிறது

*பிள்ளைத்தமிழ் நூல்கள்

## பத்துக்கு மேலும் அடுக்கு
14 பாடல்கள் கொண்ட அடுக்கு

*ஐந்திணை எழுபது

30 பாடல்கள் கொண்ட அடுக்கு

*திணைமாலை நூற்றைம்பது

*சேது புராணம் பத்துக்கு மேற்பட்ட பல எண்ணிக்கைகளில் ஆங்காங்கே அடுக்கிப் பாடப்பட்ட துதிப்பாடல்களைக் கொண்ட நூல்
## பல்வேறு எண்ணிக்கையில் அளவொத்த அடுக்கு
பஞ்சகம், அட்டகம், பதிகம், இரட்டைமணிமாலை, மும்மணிமாலை, நவமணிமாலை முதலான சிற்றிலக்கிய வகைகள் எண்ணிக்கையில் அளவொத்த அடுக்கு நூல்கள்.

## அடிக்குறிப்பு

பகுப்பு:யாப்பிலக்கணம்
ஈழப் போராட்டம்

**ஈழப் போராட்டம்** என்பது இலங்கையில் தமிழர்களின் தன்னாட்சி, மரவுவழித் தாயகம் உட்பட்ட மனித, குடிசார், அரசியல், பொருளாதார, சமூக, பண்பாட்டு உரிமைகளை முன்வைத்து ஈழத் தமிழர்கள் முன்னெடுத்துவரும் போராட்டங்களைக் குறிக்கும்.  இலங்கையின் ஆட்சி அதிகாரம் பிரித்தானியாவிடம் இருந்து இலங்கையர்களுக்கு கையளிக்கப்பட்டது தொடக்கம் இப் போராட்டம் இலங்கையில் தொடர்ச்சியாக ஆட்சி அமைத்து வந்த சிங்களப் பெரும்பான்மை அரசுகளுக்கு எதிராக ஈழத் தமிழர்களின் பல்வேறு அரசியல் தலைமைகளால் முன்னெடுத்து வரப்பட்டுள்ளது.  

இலங்கையில் ஆட்சி அமைத்த சிங்களப் பெரும்பான்மை அரசுகள் தொடர்ச்சியாக கொண்டுவந்த இனவாத அடக்குமுறை சட்டங்கள், நடைமுறைகள், வன்முறைகள், இனப்படுகொலை ஆகியன இப் போராட்டத்தின் அடிக் காரணிகளாக அமைகின்றன.  1980 களில் இருந்து 2009 வரை இப் போராட்டம் ஆயுதப் போராட்டமாக பல்வேறு இயக்கங்களால் முன்னெடுக்கப்பட்டது.  இவ்வியக்கங்களின் கடைசி ஆயுதப் போராட்ட இயக்கமாக இருந்த விடுதலைப் புலிகள் 2009 இல் அழிக்கப்பட்ட பின்னர் இப் போராட்டம் மீண்டும் முழுமையான அரசியல் போராட்டமாக மாறி உள்ளது.

பகுப்பு:இலங்கை இனப்பிரச்சினை
பகுப்பு:ஈழப் போராட்டம்
மனிதநேயம் கனடா

**மனிதநேயம் கனடா** என்பது (ஆங்கிலம்: Humanist Association of Canada) ஒரு தேசிய, இலாப நோக்கமற்ற அமைப்பு ஆகும்.  இது கனடாவில் அரசும் சமயமும் பிரிதல், பகுத்தறிவு, மனிதபிமானம், உய்யச் சிந்தனை ஆகியவற்றை கல்வி, குமுக ஆதாரவு ஊடாக ஆதரித்து வருகிறது.  இது அனைத்துலக மனிதநேய மற்றும் அற ஒன்றியத்தின் உறுப்பின அமைப்பு ஆகும். 1996 தொடக்கம் இந்த அமைப்பின் சமயம் சாரா திருமண, இறப்பு, நினைவு, குழந்தை பெயரிடல் நிகழ்ச்சிகளை நடத்துவதற்கான சட்ட உரிமை பெற்றது.

## மேற்கோள்கள்

பகுப்பு:கனடிய அமைப்புகள்
பல்துறைமை

**பல்துறைமை** (*Interdisciplinarity*) என்று இரு அல்லது அதற்கு மேற்பட்ட கல்வித் துறைகள் இணைந்து ஒரே செயற்பாட்டில் (காட்டாக, ஆய்வுத் திட்டம்) ஈடுபடுவதை கூறுகிறோம். இதனால் துறை எல்லைகளைக் கடந்து அவற்றினிடையே சிந்தித்து புதுமையானதொன்றை உருவாக்க முடிகிறது. இதனால் ஒரு **துறையிடைத் துறை** அல்லது **துறையிடை களம்,** என்ற அமைப்பு உருவாகிறது. புதிய தேவைகளும் தொழில்களும் உருவாகின்றவேளையில் இத்துறைகளின் உருவாக்கலும் நிகழ்கின்றன.  

துவக்கத்தில், இச்சொல் கல்வித்துறையிலும் ஆசிரியப் பயிற்சிகளிலும் பயன்படுத்தப்பட்டது.   பல கல்வித்துறைகளையும் தொழில்களையும் தொழினுட்பங்களையும்  ஒருங்கிணைக்கும் பல்துறைமையின் நோக்கத்தில் தத்தம் குறிப்பிட்ட நோக்குடன் பொதுவான செயல்பாட்டை நாடி ஆராய்ச்சியாளர்கள், மாணவர்கள், ஆசிரியர்கள் என அனைவரும் பங்கேற்கின்றனர்.  எய்ட்சிற்கான நோய்ப் பரவல் இயல்  அல்லது புவி சூடாதல் போன்றவற்றின்  புறக்கணிக்கப்பட்ட சிக்கல்களுக்கு தீர்வுகாண பல்வேறு துறைகளின் புரிதல் தேவையாயுள்ளது.  ஒரு வழமையான கல்வித்துறையில் அல்லது ஆய்வுத்துறையில் புறக்கணிக்கப்பட்ட அல்லது சரியாக அறியப்படாத  பாடங்களிலும்,  காட்டாக பெண்ணியல் அல்லது இனங்களைக் குறித்த ஆய்வுகள், *துறையிடை* கல்வி தேவையாகிறது.

இரண்டு அல்லது மேற்பட்ட துறைகள் தங்கள் வளங்களை கூட்டி எடுத்துக்கொண்டுள்ள சிக்கலுக்கு தீர்வு தேடுகையில் *துறையிடை* என்ற  பெயரடை கல்வித்துறைகளில் பெரும்பாலும் பயன்படுத்தப்படுகிறது. மாணவர்கள் கூட்டாக இணைந்த வழமையான பாடத்திட்டங்களில் பாடங்களைக் கற்கின்றனர். எடுத்துக்காட்டாக,  நிலப் பயன்பாடு என்ற பாடம் உயிரியல், வேதியியல், பொருளியல், புவியியல், மற்றும் அரசியல் போன்ற பலதுறைகளிலும் வெவ்வேறாக நடத்தப்படலாம்.

## வெளி இணைப்புகள்
* ''National Science Foundation Workshop Report: Interdisciplinary Collaboration in Innovative Science and Engineering Fields''
* ''Rethinking Interdisciplnarity'' online conference , organized by the Institut Nicod, CNRS, Paris [broken]
* Center for the Study of Interdisciplinarity at the University of North Texas
* ''Labyrinthe. Atelier interdisciplinaire'' , a journal (in French), with a special issue on ''La Fin des Disciplines?'' 
* ''Rupkatha Journal on Interdisciplinary Studies in Humanities: An Online Open Access E-Journal'', publishing articles on a number of areas
*Article about interdisciplinary modeling (in French with an English abstract)
*Wolf, Dieter. Unity of Knowledge, an interdisciplinary project
*Soka University of America has no disciplinary departments and emphasizes interdisciplinary concentrations in the Humanities, Social and Behavioral Sciences, International Studies, and Environmental Studies.
* SystemsX.ch - The Swiss Initiative in Systems Biology
* Interdisciplinarity  at Wikispaces - creative explorations of the term interdisciplinarity and its interactions with gender studies

பகுப்பு:கல்வியியல்
வீட்டுப் பயன்கருவிகள்

**வீட்டுப் பயன்கருவி** (*domestic appliance*) என்பது சமையல், அல்லது உணவு காப்பு போன்ற சில வழமையான வீட்டுப்பணிகளை செய்து முடிக்க உதவிடும் பெரிய இயந்திரம் ஆகும். இவை வீடுகளிலோ, நிறுவனங்களிலோ, வணிக அல்லது தொழிலகங்களிலோ இருக்கலாம். இக்காரணங்களால் சிலநேரங்களில் அவற்றை அனைத்து இடங்களுக்கும் பொதுவாக **முதன்மை பயன்கருவிகள்** என்பதும் உண்டு. இவற்றிற்கு நீரைத் தவிர பொதுவாக மின்சாரம் அல்லதுபுரொப்பேன் /இயற்கை எரிவளியைப் பயன்படுத்துவதால் நீர்க்குழாய் போன்ற பிற வீட்டுக்கருவிகளிடமிருந்து இவை வேறானது.   பிரித்தானிய ஆங்கிலம் பேசப்படும் பகுதிகளில் **வெள்ளைப் பொருட்கள்** அல்லது **வைட்வேர்** எனப்படுகின்றன. அமெரிக்க ஐக்கிய நாடுகளில் *வெள்ளைப் பொருட்கள்* என்ற சொல் பொதுவாக லினன்துணிகளுக்கு பயன்படுத்தப்படுகிறது.
 
இப்பயன் கருவிகளின் கட்டுப்பாடுகள் மிகவும் சிக்கலாகி வருகின்றன. உலகின் பல்வேறு நாடுகளும் ஆவை பயன்படுத்தும் ஆற்றலை சேமிக்கும் நோக்குடன்  *ஆற்றல் குறிப்புச்சீட்டுக்கள்* (Energy Labelling) வழங்கி வருகின்றன.  மேலும் சுற்றுச்சூழல் காரணங்களால் குளிர்சாதனப் பெட்டிகளில் பயன்படுத்தப்படும் வளிமத்தையும் கட்டுப்படுத்துகின்றன.

இந்தச் சாதனங்கள் பெரும்பாலும் பெரியவையாவும் நகர்த்த இயலாததாகவும் இருப்பதால் பல வளர்ந்த நாடுகளில் வாடகைகாரர்களுக்காக இவற்றைப் பொருத்துவது  கட்டிட வரையறைகளில் கட்டாயமாக்கப்பட்டுள்ளது. மேலும் இவற்றிற்காக கூடுதல் மின்னோட்டம் அல்லது/உடன் கூடிய மின்னழுத்தம் தாங்கவியலும் தனியான மின்சார இணைப்புகளும் ஏற்படுத்த வேண்டியிருக்கும்.
## மேற்சான்றுகள்

## வெளி இணைப்புகள்

*Energy Star Appliances

பகுப்பு:வீட்டுக் கருவிகள்
சோயூஸ் டிஎம்ஏ-08எம்

**சோயூஸ் டிஎம்ஏ-08எம்** (*Soyuz TMA-08M*, அமெரிக்கப் பெயரீடு: 34எஸ், 34S) என்பது பன்னாட்டு விண்வெளி நிலையத்தை நோக்கிய உருசியாவின் 2013 ஆம் ஆண்டுப் பயணத்தைக் குறிக்கும். இப்பயணத்தில் மூன்று விண்வெளி வீரர்கள் விண்வெளி நிலையத்திற்குச் சென்றனர். 1967 ஆம் ஆண்டில் ஆரம்பிக்கப்பட்ட சோயூஸ் திட்டத்தின் 117வது பயணம் இதுவாகும்.

வழக்கமான 2 நாட்கள் பயணமாக விண்வெளி நிலையத்தை நோக்கிச் செல்லும் பயணம் இம்முறை 6 மணி நேரத்துக்குள் நிறைவேற்றப்பட்டுள்ளது. உருசியாவின் நடுவண் விண்வெளி நிறுவனத்தினால் முன்னர் ஆளில்லா புரோகிரசு திட்டத்தில் இரு முறை வெற்றிகரமாகச் சோதிக்கப்பட்ட இந்தக் குறுகிய நேரப் பயணம் இம்முறை சோயூஸ் டிஎம்ஏ-08எம் மூலம் ஆட்களுடன் வெற்றிகரமாகச் சோதிக்கப்பட்டது.

## விண்வெளி வீரர்கள்
*பவெல் வினொகிராதொவ், தலைவர், உருசிய நடுவண் விண்வெளி நிறுவனம் (உவிநி), மூன்றாவது பயணம்
*அலெக்சாண்டர் மிசூர்க்கின், வான்பயணப் பொறியியலாளர் 1, உருசிய நடுவண் விண்வெளி நிறுவனம் (உவிநி), முதலாவது பயணம்
*கிறித்தோபர் காசிடி, வான்பயணப் பொறியியலாளர் 2, தேசிய வானூர்தியியல் மற்றும் விண்வெளி நிர்வாகம், இரண்டாவது பயணம்

## ஏவல்

## மேற்கோள்கள்

பகுப்பு:சோயூஸ் திட்டம்
பகுப்பு:2013 நிகழ்வுகள்
உயிரி இயற்பியல்

**உயிரி இயற்பியல் ** (*Biophysics*) என்பது உயிரியல் அமைப்புகள் குறித்து ஆராய இயற்பியல் தத்துவங்களையும் செய்முறைகளையும் பயன்படுத்தும் ஓர் பல்துறை அறிவியல் கல்வியாகும். இவ்வியலானது உயிரியின் பரிமாணங்களான (Bio Scale) அணு முதற்கொண்டு மூலக்கூறு, உயிரணுக்கள் (cell), திசு, உறுப்புகள், உடலம், சூழல் தொகுதிவரையலான  உயிரியல் அமைப்பின் பல்வேறு நிலைகள் விவரிக்கப்படுகின்றன. இவ்வியலை உயிரியல் மற்றும் இயற்பியலின் பாலமாகவும் குறிப்பிடலாம். இந்த பாடத்திட்டமும் உயிர்வேதியியல், நானோ தொழில்நுட்பம், உயிரிப் பொறியியல், வேளாண் இயற்பியல், மற்றும் தொகுதி உயிரியல் பாடத்திட்டங்களும் பெருமளவில் மேற்பொருந்தி உள்ளன.

## வரலாறு
இயற்பியலையும், உயிரியலையும் ஒப்பிடும் பொது உயிரி இயற்பியல் புதிய மற்றும் வளர்ந்து வரும் அறிவியல் துறை ஆகும்.

*1592 - **[[கலீலியோ கலிலி]]** படுவா பல்கலைக்கழகத்தில் சேர்ந்து அங்கு 1610 வரை வடிவியல், இயக்கவியல், மற்றும் வானியல் பயிற்றுவித்தார். இவர் குழி, குவி ஆடிகளுடைய கூட்டு நுண்ணோக்கியைக் கண்டறிந்தார்.
*1602 - வில்லியம் ஹார்வி இரத்தம் தமனிகளின் மூலமாக வெளிச்சென்று சிரைகளின் மூலமாய் அது மீண்டும் இதயத்தை அடைகிற இரத்தச் சுழற்சியைக் கண்டறிந்தார்.
*1662 - மார்செலோ மால்பீஜி - நுண்ணோக்கி உடற்கூறியலை மேம்படுத்துதல், மால்பீஜியன் குழாய்களைக் கண்டறிதல்.
*1840களில், பெர்லினைச் சேர்ந்த உடலியக்கவியல் வல்லுநர்கள் (the Berlin school of physiologists) உடற்செயலியலை உயிரற்ற காரணிகளைக் (வெப்பம், அழுத்தம், ஒளி) கொண்டு ஆராய்ந்துள்ளனர். அவர்களுள் ஹெர்மான் வான் ஹெல்மோட்ஸ்(Hermann von Helmholtz), எர்னஸ்ட் ஹென்ரிச் வெபெர்(Ernst Heinrich Weber), கார்ல் எஃப். டபில்யூ. லட்விக் (Carl F. W. Ludwig), ஜோன்னஸ் பீட்டர் முல்லர் (Johannes Peter Müller).
*1957ல் - உயிரி இயற்பியல் குழுமம் தொடங்கப்பட்டது. இன்று உலகெங்குமுள்ள ஏழாயிரத்திற்கும் மேற்பட்ட உயிரி இயற்பியல் வல்லுநர்கள் உறுப்பினர்களாயுள்ளனர்.

## கண்ணோட்டம்
மூலக்கூறு உயிரி இயற்பியல், உயிர் வேதியியல் மற்றும் மூலக்கூறு உயிரியலைப் போன்று உயிர் இயக்கத்தின் பல்வேறு வினாக்களுக்கும் சிறப்பான அளவில் விடையளிக்கின்றன.

உயிரி இயற்பியலாளர்கள், 
*உயிரிகளின் கல அமைப்புகளின் இயக்கம், பரிமாணம், சூழல் விளைவுகள் பற்றியும்,
*டி.என்.ஏ. மற்றும்  ஆர்.என்.ஏக்களின் இடையேயான தொடர்புகளை அறியவும், 
*புரதச்சேர்க்கை, இயக்க ஒழுங்கமைவு பற்றி ஆராயவும்
மேலும் பல ஆய்வுகளையும் மேற்கொண்டுள்ளனர்.

## மேற்கோள்கள்

## வெளியிணைப்புகள்

* உயிரி இயற்பியல் குழுமம்
* Journal of Physiology: 2012 virtual issue உயிரியற்பியலும் அதற்கப்பாலும் 
* bio-physics-wiki
* Link archive of learning resources for students: biophysika.de (60% ஆங்கிலம், 40% செருமன்)

பகுப்பு:உயிரியல்
பகுப்பு:பல்துறைக் கல்வி
சேயூர் முருகன் உலா

**சேயூர் முருகன் உலா** என்னும் நூல் கவிராச பிள்ளை என்பவரால் 16 ஆம் நூற்றாண்டில் எழுதப்பட்டது. இந்த நூலுக்குச் சேயூர்க் கந்தர் உலா என்னும் பெயரும் இருந்ததாகத் தெரிகிறது. 

சேயூர் என்பது இக்காலத்தில் செய்யூர் என்னும் பெயருடன் உள்ளது. நூலில் இவ்வூரின் பெயர் ‘செய்யூர்’ எனவே குறிப்பிடப்பட்டுள்ளது. ‘பொன்னூர் செம்பூர்க் கோட்ட’த்தில் உள்ள ‘பிறையூர் நா’ட்டில் இவ்வூர் இருப்பதாகப் பாடல் குறிப்பிடுகிறது. 

இந்த நூலில் 513 கண்ணிகள் உள்ளன. தொண்டைமான் இளந்திரையனே பல்லவ அரசர்களின் மூதாதை எனக் காட்டும் கதை இந்நூலின் தொடக்கத்தில் உள்ளது. இது மணிமேகலை நூலில் வரும் பீலிவளை கதையோடு தொடர்புடையது. 
## நூல் கூறும் கதை
சேயூர் தொண்டைநாட்டு ஊர். எனவே தொண்டைநாடு பற்றிச் கூற விரும்பும் ஆசிரியர் தொண்டைநாட்டு அரசன் தொண்டைமானையும் கூற விரும்பி இந்தக் கதையைக் குறிப்பிடுகிறார்.

சேடராசன்  மகள் பீலிவளை. தன் கீழ்-உலகை விட்டு மேல்-உலகில் உள்ள காவிரிப்பூம்பட்டினம் வந்து மலர்க் கொய்து விளையாடிவிட்டுத் தன் உலகுக்குச் செல்லும்போது, காவிரிப்பூம்பட்டினத்து அரசன் வளவன் பின் தொடர்ந்து சென்று, பீலிவளையைத் தனக்குத் தாரைவார்த்துத் தரும்படி அவளது தந்தை சேடனைக் கேட்க, அவனும் தாரைவார்த்துத் தர, இருவரும் கூடித் திளைத்தனர். அதனால் வளவனுக்கும் பீலிவளைக்கும் பிறந்த மகன் தொண்டைமான். தொண்டைமான் நாகலோகத்தில் தன் மாமன் வளர்ப்பில் பெரியவன் ஆனான். ஒரு நாள் தாமரைக் கொடியைப் பற்றிக்கொண்டு தொண்டைமான் நாகலோகத்திலிருந்து மேலேறிக் காவிரிப்பூம்பட்டினம் வந்தடைந்தான். வளவன் அவனைத் தன் மகன் என அறிந்து தன் நாட்டின் ஒரு பகுதியாக விளங்கிய தொண்டை மண்டலத்துக்கு அரசன் ஆக்கினான். - இது கதை. இந்தக் கதை இந்த உலா நூலிலும் சொல்லப்படுகிறது.

## அக்கால நாட்டுப் பெயர்கள்
இந்த உலா நூலில் அக்கால நாட்டுப்பெயர்கள் பல கூறப்பட்டுள்ளன. 

மலையாளன், கங்கன், செங்கலிங்கன், வங்கன், லாடன், கொங்கன், துளுவன், ஒட்டியன், சிங்களவன், கன்னாடகத்தான், கூர்சரத்தான், வடுகன் முதலானோர் ஆண்ட நாடுகள் அவை.
## பாடல் (எடுத்துக்காட்டு)
:மாதர் மடலேற மானிடர்கள் ஈடேறப்
:பூத வகை ஐந்தும் போந்து ஏற - நீதித்
:திருமுருகாற்றுப்படையான் சேயூரான் செவ்வேள்
:ஒருமுருகன் போந்தான் உலா. 

## கருவிநூல்
*மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, மூன்றாம் பாகம், பதிப்பு 2005
## அடிக்குறிப்பு

பகுப்பு:16 ஆம் நூற்றாண்டுத் தமிழ் நூல்கள்
பகுப்பு:உலா (இலக்கியம்)
அவலூர்பேட்டை

**அவலூர்பேட்டை** (*Avalurpet*) என்பது விழுப்புரம் மாவட்டத்தில் செஞ்சிக்கோட்டையிலிருந்து 25 கிலோமீட்டர் தொலைவில் அமைந்துள்ள ஒரு கிராமம் ஆகும்.

## தொழில்
இவ்வூரின் முதன்மைத்தொழிலாக வேளாண்மை அமைகிறது. மேலும் இங்கு நெசவும் தச்சுவேலைகளும் வேளாண்மை சார்ந்த கருவிகளைச் செய்யும் கைத்தொழில்களும் நடைபெற்று வருகின்றன.

## ஊரின் சிறப்பு

மும்மதத்தவர்களும் பல்வேறு இனத்தவர்களூம் வாழ்ந்து வந்தாலும் ஒற்றுமையின் சிறப்பினை உணந்து,ஒருவருக்கொருவர் விட்டுக்கொடுத்து,ஊருக்குப் பெருமை சேர்க்கிறார்கள்.

சித்தகிரி முருகன் கோயில் சிறப்பு மிக்கது,அதிலும் ஆண்டுதோறும் பங்குனி மாதத்தில் நிகழும் பங்குனி உத்திர திருவிழாவும் அதில் சாதிமத பேதமின்றி பங்குபெரும் ஊர்மக்களின் ஈடுபாடும் அனைவராலும் மிகப் போற்றதக்கது.மேலும் பத்து நாட்கள் நடைபெறும் இத்திருவிழாவின் ஒவ்வொரு நாளிலும் சிறப்புமிக்க தமிழ்ப்பேச்சாளர்கள்,பாடகர்கள்,பல்வேறு திறன்படைத்த கலைஞர்களையும் பங்குபெறச் செய்வது மேன்மேலும் அவலூர்பேட்டைக்கு பெருமை சேர்க்கிறது.இத்திருவிழவைக்காண சுற்றிலுமுள்ள ஏறத்தாழ 50 ஊர்களின் மக்கள் கண்டுகளித்து பயன்பெறுகிறார்கள்.

இப்பதிவைக்காணும் தாங்களும் அத்திருநாளில் வருகைதந்து கண்டுகளித்து சித்தகிரி முருகன் அருளை பெறுகின்றனர்.

## மேற்கோள்கள்

பகுப்பு:விழுப்புரம் மாவட்டத்திலுள்ள கிராமங்கள்
குவைய வேதியியல்

**குவைய வேதியியல் ** (*Quantum chemistry*) என்பது வேதி அமைப்புகளின்  வடிவமைப்புக்களிலும் சோதனைகளிலும் குவாண்டம் விசையியல் கோட்பாடுகளைப் பயன்படுத்தும் வேதியியல் பிரிவாகும். இதில் வலுவான சோதனை முறைகளும் கோட்பாட்டு முறைகளும் பங்கேற்கின்றன.

* குவைய வேதியியலாளர்கள் நிறமாலையியலை பெரிதும் பயன்படுத்தி மூலக்கூறுகளில் ஆற்றல் குவையப்பட்டிருப்பதை குறித்த தகவல்களைப் பெறுகின்றனர். பெரும்பாலும் *அகச்சிவப்பு நிறமாலை*யும் *அணுக்கருக் காந்த ஒத்ததிர்வு நிறமாலை*யும் பயன்படுத்தப்படுகிறது.
* அறிமுறை குவைய வேதியியலில், அணுக்களும் மூலக்கூறுகளும் தனித்த  ஆற்றல் மதிப்புக்களை மட்டுமே கொண்டிருக்க முடியும் என்ற குவாண்டம் விசையியல் எதிர்பார்ப்புகளை கணிதம் மூலம் கணிக்கிடுகிறது. இது கணித வேதியியலின் பகுதியாகவும் உள்ளது. பல அணுக்கள் உள்ள சோதனைப்பொருட்களுக்கு இவற்றை பயன்படுத்தும்போது பல்பொருள் சிக்கல் எழுகிறது. இவற்றை ஓர் கணினி மூலமாகவே தீர்க்க இயலும்.

இவ்வாறாக குவைய வேதியியலாளர்கள் வேதியியற் செயல்பாடுகளை ஆய்கின்றனர்.

* வேதி வினைகளின்போது, ஏற்படுகின்ற தனித்தனி அணுக்கள்/மூலக்கூறுகளின் தரைநிலை, உயராற்றல்நிலை, மாற்றநிலை வேறுபாடுகளை  குவைய வேதியியல் ஆராய்கிறது.
* கணக்கீடுகளின்போது சில தோராய கருதுகோள்களை பயன்படுத்துகின்றனர்: அணுக்கருனி இயக்கமின்றி இருப்பதாக எடுத்துக்கொள்ளப்படுகிறது (போர்ன்–ஓப்பன்ஹெய்மர் தோராயம்).

### குவைய வேதியியலாளர்களின் நோபல் பரிசு விரிவுரைகள்
* Walter Kohn's Nobel lecture
* Rudolph Marcus' Nobel lecture
* Robert Mulliken's Nobel lecture
* Linus Pauling's Nobel lecture 
* John Pople's Nobel lecture

## மேற்கோள்கள்

## வெளி இணைப்புகள்
* The Sherrill Group – Notes
* ChemViz Curriculum Support Resources
* Early ideas in the history of quantum chemistry
* The Particle Adventure

பகுப்பு:குவாண்டம் இயங்கியல்

பகுப்பு:பல்துறைக் கல்வி
சேறைக் கவிராச பிள்ளை

கவிராச பிள்ளை என்பவர் 16 ஆம் நூற்றாண்டில் வாழ்ந்த தமிழ்ப்புலவர். இவர் சேறைக் கவிராசன் என்றும் போற்றப்படுகிறார். இந்தப் பெயரை இவர் தன் உலாக் கண்ணியிலேயே குறிப்பிட்டுள்ளார். இவர் கருணேசன்  மரபினர்.

இதே நூற்றாண்டில் வாழ்ந்த வீரை கவிராச பண்டிதன் என்பவர் சௌந்தரிய லகரி என்னும் நூலை இயற்றியுள்ளார். இவரிலிருந்து வேறு பிரித்துக்கஃ காட்டவே இவர் தம்மைச் ‘சேறைக் கவிராசன்’ எனக் கூறிக்கொண்டார். சேறை என்னும் ஊர் திருச்சேறை என வழங்கப்படும் திருமால் பதி.

அதிவீரராம பாண்டியருக்கு இவர் எழுதி அனுப்பியதாக ஒரு சீட்டுக்கவி பாடல் உண்டு. எனவே இவரது காலம் அந்த அரசன் வாழ்ந்த 16 ஆம் நூற்றாண்டு எனத் தெரிகிறது.

இவரால் பாடப்பட்ட நூல்கள்: 
* திருக்காளத்தி நாதர் உலா
* திருவண்ணாமலையார் வண்ணம்
* சேயூர் முருகன் உலா
* திருவாட்போக்கி நாதர் உலா
* திருக்காளத்தி நாதர் இட்டகாமிய மாலை
என்பன.

இவரை ஆதரித்த வள்ளல் திருகாளத்தியை சேர்ந்த வேங்கடராச செங்குந்த முதலியார்.

## கருவிநூல்
*மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, மூன்றாம் பாகம், பதிப்பு 2005
## அடிக்குறிப்பு

பகுப்பு:தமிழ்ப் புலவர்கள்
சமதொடுகோட்டச்சுச் சந்தி

வடிவவியலில், பொதுமைய வட்டங்களல்லாத மூன்று வட்டங்களின் **சமதொடுகோட்டச்சுச் சந்தி** (*radical center*), என்பது அம்மூன்று வட்டங்களை இரண்டிரண்டாக எடுத்துக்கொண்டு வரையப்படும் மூன்று சமதொடுகோட்டு அச்சுகளும் சந்திக்கும் புள்ளியாகும். எடுத்துக்கொள்ளப்படும் மூன்று வட்டங்களில் எந்த இரண்டு வட்டங்களும் பொதுமைய வட்டங்களாக இருக்கக் கூடாது. சமதொடுகோட்டச்சுச் சந்தி மூன்று வட்டங்களுக்கும் வெளியில் அமைந்தால், அது தரப்பட்ட மூன்று வட்டங்களின் சமதொடுகோட்டு வட்டத்தின் மையமாக இருக்கும்.

மூன்று வட்டங்களின் சமதொடுகோட்டு அச்சுகள் ஒரு புள்ளியில் சந்திக்கும் என்பதை எளிதாக விளக்கலாம்:

மூன்று வட்டங்களில் இரண்டிரண்டாக எடுத்துக் கொண்டு சமதொடுகோட்டு அச்சுகளைக் காண, ஒவ்வொரு சோடி வட்டத்தின் சமதொடுகோட்டு அச்சிலிருந்தும் அவ்வட்டங்களுக்கு வரையப்படும் தொடுகோடுகள் சமநீளமுள்ளவையாக இருக்கும். எனவே கடப்பு உறவின் படி (transitive relation) மூன்றுவட்டங்களுக்கும் வரையப்படும் தொடுகோடுகள் மூன்றும் சமநீளமுள்ளவையாக உள்ளவாறு, மூன்று சமதொடுகோட்டு அச்சுகளுக்கும் பொதுவான ஒரு புள்ளி இருக்கும். இப்பொதுப் புள்ளியே சமதொடுகோட்டச்சுச் சந்தியாகும்.

சமதொடுகோட்டச்சுச் சந்தி, வடிவவியலில் பலவகையானப் பயன்பாடுகளைக் கொண்டுள்ளது. பிரெஞ்சு கணிதவியளாளர் *ஜோசஃப் டயாஸ் கெர்கோன்* 1814 ஆம் ஆண்டில் வெளியிட்ட அப்பலோனியசின் கணக்கில், சமதொடுகோட்டச்சுச் சந்தி முக்கியப் பயன்பாடு கொண்டுள்ளது.

## மேற்கோள்கள்

## மேலும் படிக்க
* 
* 
* 
* 
* 
* 

## வெளி இணைப்புகள்

*
*
*
* Radical Center at Cut-the-Knot
* Radical Axis and Center at Cut-the-Knot

பகுப்பு:வடிவவியல்
ஜிப்ரால்டர் அருங்காட்சியகம்

**ஜிப்ரால்டர் அருங்காட்சியகம்** ஜிப்ரால்டர் நாட்டின் வரலாறு, பண்பாடு, புவியியல் தொடர்பான ஆவணங்கள் சேர்க்கப்பெற்ற அருங்காட்சியகம். 1930 இல் நிறுவப்பட்டது முதல் தற்கால வரை இயங்குகிறது. ஜிப்ரால்டரின் வரலாறு தொடர்பான திரைப்படங்கள், கடல் வாழ் உயிரினங்களுக்கான அறை, இடைக்காலப் பொருட்கள், மூர்களின் குளியலறை ஆகியவற்றைக் கொண்டுள்ளது.

## மேற்கோள்

## மேற்கோள்கள்

பகுப்பு:அருங்காட்சியகங்கள்
பகுப்பு:ஜிப்ரால்டர்
ஜிப்ரால்டர்பீடியா

**ஜிப்ரால்டர்பீடியா** (Gibraltarpedia), ஜிப்ரால்டர் நாட்டைப் பற்றிய அதிக தகவல்களை விக்கிப்பீடியாவில் எழுத தொடங்கப்பட்ட துணைத் திட்டமாகும். இது ஜிப்ரால்டர் அரசால் ஜூலை 2012 இன் போது அறிவிக்கப்பட்டது. தொடக்கத்தில், ஜிப்ரால்டர் தொடர்பான வரலாறு, பண்பாடு, புவியியல் பற்றிய கட்டுரைகள் அதிகம் எழுதப்படுவது குறிக்கோளாக முன்னிறுத்தப்பட்டது.
விக்கிமீடிய நிறுவன அறக்கட்டளை நபர் ஒருவர் ஜிப்ரால்டர் அரசின் சுற்றுலாத் துறையிடம் கையூட்டு பெற்றுக்கொண்டு சுற்றுலாவை வளர்க்க விக்கிப்பீடியாவைப் பயன்படுத்துவதாக செய்திகள் வெளியாயின. விக்கிப்பீடியாவின் முதற்பக்கத்தில் ஒரே மாதத்தில் ஆறு கட்டுரைகள் ஜிப்ரால்டர் பற்றிய கட்டுரைகள் இடம் பெற்றிருந்தன என குற்றம் சாட்டப்பட்டது. விக்கிப்பீடியாவைப் பற்றிய சர்ச்சையான செய்திகளும் வெளியாயின.

பகுப்பு:கலைக்களஞ்சியங்கள்
தேசிய தொழில்நுட்பக் கழகம், துர்காபூர்

**தேசிய தொழில்நுட்பக் கழகம், துர்காபூர்** (National Institute of Technology, Durgapur, NITDGP), என்பது இந்தியாவின் மேற்கு வங்க மாநிலத்தின் துர்காபூரில் அமைந்துள்ள அரசுப் பொறியியல், மற்றும் தொழில்நுட்பப் பல்கலைக்கழகம் ஆகும். இது முன்னர் மண்டலப் பொறியியல் கல்லூரி, துர்காபூர் (Regional Engineering College, REC) என அழைக்கப்பட்டது.

## மேற்கோள்கள்

## வெளி இணைப்புகள்
* 

பகுப்பு:இந்திய தொழில்நுட்பக் கழகங்கள்
சரத்சந்திர சட்டோபாத்யாயா

**சரத்சந்திர சட்டோபாத்யாயா** (*Sarat Chandra Chattopadhyay* , வங்காளம்: শরৎচন্দ্র চট্টোপাধ্যায়) அல்லது **சரத்சந்திர சட்டர்ஜீ** (*Sarat Chandra Chatterjee*, 15 செப்டம்பர் 1876 – 16 சனவரி 1938) இருபதாம் நூற்றாண்டின் வங்காள மொழி இலக்கியத்தில் ஒரு மாபெரும் அறிஞர் மற்றும் எழுத்தாளர் ஆவார். விளிம்புநிலை மக்களின் இலக்கியங்களை படைத்ததற்காக ரபீந்திரநாத் தாகூரால் பெரிதும் பாராட்டப் பெற்றார். சரத்சந்திரர் ஏழையாகப் பிறந்தார். இவர் எளிமையானவராகவும், விருந்தோம்பும் பண்புடையவராகவும், அடக்கமானவராகவும் இருந்தார். சரத்சந்திரர் மகாத்மா காந்தியை விமர்சித்துக் கொண்டிருந்த போதும் காங்கிரஸ் இயக்கத்தில் சேர்ந்து, ஹவுரா மாவட்டக் காங்கிரஸ் இயக்கத் தலைவராகவும் ஆனார். அவருடைய **பதேர் தோபி(வழி வேண்டுவோர்) அக்கால புரட்சியாளர்களின் வேதப் புத்தகமாக கருதப்பட்டது. ஆங்கிலேய அரசால் இப்புத்தகம் தடை செய்யப்பட்டது.**

## தேவதாஸ்
’தேவதாஸ்’ எனும் கதையைப் பதினேழு வயதில் எழுதினார். இக்கதை பல மொழிகளிலும் மீண்டும் திரைவடிவம் பெற்றுவந்தது.

## இவற்றையும் பார்க்க
* இரவீந்திரநாத் தாகூர்

## குறிப்புகள்

## உசாத்துணை
* Ganguly, Swagato. "Introduction." In *[[Parineeta]]* by Saratchandra Chattopadhyay. New Delhi: Penguin Books, 2005. (English translation)
* Guha, Sreejata. "Introduction." In *[[Devdas]]* by Saratchandra Chattopadhyay. New Delhi: Penguin Books, 2002. (English translation)
* Roy, Gopalchandra. *Saratchandra*, Ananda Publishers Pvt. Ltd., கொல்கத்தா
* *Sarat Rachanabali*, Ananda Publishers Pvt. Ltd., கொல்கத்தா
* Prithwindra Mukherjee. "Introduction" in *[[Mahesh et autres nouvelles]]* by Saratchandra Chatterji. Paris: Unesco/Gallimard, 1978. (French translation of *Mahesh*,  *[[Bindur chhele]]* and *[[Mejdidi]]*  by Prithwindra Mukherjee. Foreword by Jean Filliozat)
*  Dutt, A. K. and Dhussa, R. "Novelist Sarat Chandra's perception of his Bengali home region: a literary geographic study."  Springer Link
*  Sil, Narasingha Prasad. "The life of Sharatchandra Chattopadhyay : drifter and dreamer" Fairleigh Dickinson University Press, 2012

## வெளி இணைப்புகள்
* *[http://in.rediff.com/movies/2005/jun/20mspec.htm தேவதாசின் பின்னுள்ள மனிதன்]*
* *[http://in.news.yahoo.com/050618/48/5z0fo.html Perfectly All Right?]*

பகுப்பு:வங்காள எழுத்தாளர்கள்
பகுப்பு:1876 பிறப்புகள்
பகுப்பு:1938 இறப்புகள்
பகுப்பு:மேற்கு வங்காள எழுத்தாளர்கள்
கங்காணி முறை

**கங்காணி முறை** என்பது மலாயாவைப் பிரித்தானியர்கள் ஆட்சி செய்த போது,  கூலி வேலைகளுக்கு ஆட்களைச் தென்னிந்தியாவில் இருந்து சாதுர்யமாக அழைத்துக் கொண்டு வரும் முறை ஆகும்.

ஆங்கிலேய முதலாளிகள் தங்கள் வேலைகளை எளிமையாக்குவதற்காக இந்த கங்காணி முறையை அமுல்படுத்தினார்கள். மலாயாவில் இருந்த ஆங்கிலேய முதலாளிகள் பணம் கொடுத்து கங்காணிகளைத் தென்னிந்தியாவிற்கு அனுப்பி ஆட்களைக் கொண்டு வருமாறு பணித்தனர்.

மழையை நம்பி விவசாயத்தில் ஈடுபட்ட கிராமங்களில் நிலவிய வறுமை கங்காணிகளுக்கு சாதகாக அமைந்தது.  அனைத்து விதமான நம்பிக்கைகளையும் அளித்து, ஆட்களைப் பிடித்துச் செல்லும் வேலைகளை இந்தக் கங்காணிகள் மிகத் திறமையாகச் செய்து வந்தனர்.

மலாயாவில் எளிதாக சம்பாதித்து குறுகிய காலத்தில் பணக்காரர் ஆகிவிடலாம் என்ற கங்காணிகள் ஆசை காட்டியதை நம்பிய தென்னிந்திய மக்கள், மலாயாவுக்குள் ஆயிரக் கணக்கில் அழைத்து வரப்பட்டனர். தமிழர்கள், தெலுங்கர்கள், மலையாளிகள் என்று பல பிரிவு தென்னிந்திய மக்களும் சஞ்சிக்கூலிகளாய் மலாயாவுக்கு கொண்டு வரப்பட்டனர்.

கங்காணிகளை முழுக்க நம்பிய கிராம மக்கள் கடல் கடந்து பயணம் மேற்கொண்டார்கள். மலாயாவிற்குச் சஞ்சிக்கூலிகளாகக் கப்பலில் கொண்டு வரப்பட்டவர்களில் பலர் நோய்வாய்ப்பட்டு கப்பலிலேயே இறந்துபோனார்கள். அப்படி இறந்தவர்களின் உடல்களைக் கடலில் தள்ளிவிட்டார்கள்.

மலாயாவை அடைந்த சஞ்சிக்கூலிகள் ரப்பர், தேயிலை, காபி, கரும்புத் தோட்டங்களில் அடிமைத் தொழிலாளிகளாக்கப்பட்டனர். கங்காணிகள் ஆங்கிலேய முதலாளிகளின் விசுவாசமான கையாட்களாக செயல்பட்டு தோட்டத் தொழிலாளர்களுக்கு பல கொடுமைகளை இழைத்தனர். இவர்களைக் கறுப்புக் கங்காணிகள் என்று அழைப்பதும் உண்டு.

## மேற்கோள்கள்

பகுப்பு:மலேசிய வரலாறு
இயல்புப் புணர்ச்சி (இலக்கணம்)

**இயல்புப் புணர்ச்சி** என்பது சொற்களோ அல்லது சொல்லின் உறுப்புகளோ எவ்வித மாற்றமும் இல்லாமல் இயல்பாக வரும் சொற் புணர்ச்சி வகை ஆகும்.

## எடுத்துக்காட்டு
* மண் + வெட்டி   = மண்வெட்டி 
* எமது + நாடு    = எமதுநாடு

ஆகவே நிலைமொழியும் வருமொழியும் இணையும் போது அவற்றின் வடிவங்களில் எவ்வித மாற்றமும் இருக்காது.

'''            

இங்கு வரும் ல், ர் என்பன நிலை மொழி இறுதியில் உள்ள மெய்யெழுத்துக்களாகும். அ, ஆ வருமொழியில் முதல் எழுத்துகளாகும். இங்கு மெய்யும் உயிரும் சேர்ந்து உயிர்மெய் ஆகியுள்ளன. இதுவும் இயல்புப் புணர்ச்சியேயாகும்.

ல் + அ = ல
ர்  + அ = ர 
ர்  + ஆ = ரா

மெய்மேல் உயிர் வந்து ஒன்றுவது இயல்பே என்பது தொல்காப்பியம். எனவே இங்கு மெய் எழுத்துகளோடு உயிரெழுத்து இயல்பாக இணைந்தது.

## மேற்கோள்கள்

பகுப்பு:புணர்ச்சி (இலக்கணம்)
அளவெட்டி வெளிவயல் முத்துமாரி அம்மன் ஆலயம்

thumbnail|அளவெட்டி வெளிவயல் முத்துமாரி அம்மன் ஆலயம்

thumbnail|அளவெட்டி முத்துமாரி அம்மன்

**வெளிவயல் முத்துமாரி அம்மன் ஆலயம்** யாழ்ப்பணத்தின் வடக்கே அளவெட்டி என்ற ஊரின் தெற்கே வயற்கரை ஓரத்தில் அமைந்துள்ள முத்துமாரியம்மன் கோவில் ஆகும்.

இக்கோவில் 250 ஆண்டுகள் பழமையானது என்பர்.  1984 ஆகஸ்ட் 31 இல் இக்கோவில் புதிதாய்க் கட்டப்பட்டு குடமுழுக்கும் நடைபெற்றது. அப்போது பிள்ளையார், முருகன், வைரவர் ஆகியோருக்கும் சுற்றத்துக் கோயில்கள் அமைக்கப்பட்டன. பின்னர் 2001 மே 4 ல் குடமுழுக்கு நடைபெற்றது.

## சுற்றத்து தெய்வங்கள்
கோவிலைச்சுற்றிலும் பல சுற்றத்து தெய்வங்கள் காணப்படுகின்றன. முருகன், பிள்ளையார், சண்டேசுவரர் போன்ற தெய்வங்களும் தேர் உள்ள இடத்திற்கு அருகில் பைரவரும் காணப்படுகின்றார்.

## கோவில் மரம்
இக்கோவிலின் கோவில் மரம் (தல விருட்சம்) வேப்பமரமாகும். கோவிலுக்கு  முன் இரு கோவில் மரங்கள் காணப்படுகின்றன.

## வெளி இணைப்புகள்
*த ஜஃப்னா. கொம் 
* யாழ் - அளவெட்டி தெற்கு வெளிவயல் ஸ்ரீ முத்துமாரியம்மை தேவஸ்தானம்: கும்பாபிஷேக விழா சிறப்புமலர் (2001)

பகுப்பு:யாழ்ப்பாண மாவட்டத்தில் உள்ள கோயில்கள்
பகுப்பு:இலங்கையிலுள்ள மாரியம்மன் கோயில்கள்